Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 1321

(1973), az utolsó diktatúrák felszámolása (Spanyolország, Portugália), Csehszlovákia megszállása (1968), szovjet– kínai határincidensek, afganisztáni bevonulás, Gorbacsov–Reagan találkozók Nevek: A. Ginsberg, H. Marcuse, VI. Pál pápa, J. Carter, R. Reagan, M. Thatcher, W. Brandt, H. Kohl, Honecker, Jaruzelski, Dubcek, Teng Hsziao-ping, Fock Jenő, Lázár György, M. Gorbacsov AJÁNLOTT TEVÉKENYSÉGEK A fejezetben a közös feldolgozás és a sokszínű anyagválogatás dominál. Tág teret kap a vita és a meglévő ismeretek újragondolása. A két szövetségi rendszer – égyéni ismétlés térkép alapján. A nemzetközi erőviszonyok átalakulása az 1960-as évekre – közös megbeszélés. Az űrverseny – kiselőadás. A berlini válság megismerése – források és szakirodalom feldolgozása csoportmunkában. A határ bemutatása – önálló képelemzés. A kubai rakétaválság – kiselőadás. A korszak bemutatása a karikatúrák tükrében – önálló gyűjtőmunka, közös tablókészítés. A világgazdaság jellemzése statisztikák, diagrammok, táblázatok alapján: GNP, a foglalkoztatottság, ipari termelés, mezőgazdasági mutatók, órabérek, fogyasztói árak – források és szakirodalom feldolgozása csoportmunkában. A fegyverkezési verseny, a fegyverek bemutatása – kiselőadások. A fegyverkorlátozások, leszerelési egyezmények – a kronológia közös feldolgozása. A helsinki záróokmány elemzése: az alapelvek megvalósulása, a pontszegések, egyéb okok – forrás és szakirodalom feldolgozása csoportmunkában. Kissinger-idézet alapján, térkép segítségével az új nemzetközi egyensúly jellemzése. Az egyes nyudat-európai országok eseménytörténetének megismerése, összevetése – források és szakirodalom feldolgozása csoportmunkában. A fogyasztói társadalom jellemzése a fogalmainak definiálásával – források és szakirodalom feldolgozása csoportmunkában. Az ellenkultúra bemutatása – kiselőadások kép- és hanganyag felhasználásával. Rockénekesek életének, sorsának hasonló vonásai – kiselőadás. A diáklázadások bemutatása: filmelemzés, kiselőadások. A terrorizmus – kiselőadások. A jóléti állam, a neokonzervatív gazdaságpolitika – közös megbeszélések. Afrika, a Közel-Kelet, Az iszlám országok, Ázsia, Latin-Amerika, Távol-Kelet bemutatása a korszakban – források és szakirodalom feldolgozása csoportmunkában. Portrék az amerikai elnökökről – kiselőadások. 2008/177. szám A feketék polgárjogi mozgalma – a kronológia közös megbeszélése. Az elnevezések változása – önálló gyűjtés. A szocialista rendszer Sztálin után – források és szakirodalom feldolgozása csoportmunkában. Vita a rendszer fennmaradásáról, az összetartó tényezőkről. A korszak bemutatása viccek alapján – önálló gyűjtés, kiselőadás. Az egyes országok gazdasági mutatóinak, ellátottsági adatainak összehasonlítása – források és szakirodalom feldolgozása csoportmunkában. A szocialista tábor vezetőinek portréi – kiselőadások. Az „emberarcú szocializmus” kisérlete – tanári előadás. A „kis hidegháború”, a kooperatív rend kialakulása – források és szakirodalom feldolgozása csoportmunkában. Személyiségrajz Gorbacsovról. A rendszer konszolidációja 1956 után – közös eseményértelmezés. Kádár hatalomra kerülése – források és szakirodalom feldolgozása csoportmunkában. Kádár életútjának bemutatása – kiselőadás a tipikus elemek kiemelésével. Az értelmiség szerepe – kiselőadás. Jellemzés két szakaszban (1968-as határvonallal) a gazdasági mutatók alapján – források: statisztikák, grafikonok, táblázatok és szakirodalom feldolgozása csoportmunkában. Élet a legvidámabb barakkban – egyéni gyűjtés alapján kiállítás, bemutatók. A romló közérzet magyarázata az alkoholfogyasztási, öngyilkossági statisztikák felkasználásával – források és szakirodalom feldolgozása csoportmunkában. A kultúra bemutatása, a 3T működésének bemutatása konkrét esettanulmányokon keresztül – kiselőadások. A Kádár-rendszer végnapjai – találkozók, kronológia, gazdasági mutatók közös megbeszélése. 5. A TÉMAKÖR CÍME A rendszerváltás AJÁNLOTT IDŐKERET: 3 HÉT KAPCSOLÓDÁS A NEMZETI ALAPTANTERVHEZ EMBER ÉS TÁRSADALOM A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) Adatokkal (információval) való műveleti képességek – válogató, osztályozó, rendszerező képesség Adatgyűjtés megadott szempontok alapján Adatok rendszerezése megadott szempontok alapján Adatok rangsorolása megadott szempontok (lényegkiemelés) Az adatok között összefüggés-teremtés megadott szempontok alapján A problémakezeléssel kapcsolatos műveleti képességek: Problémafelismerés Problémaelemzés Tájékozódás az időben Tájékozódás a térben Elemzés, értékelés Összefüggések felismerése Analógiák felismerése Visszafelé következtetés képessége Nézőpontváltás Hierarchiák felismerésének képessége Ellentmondások felismerésének képessége Forráselemzés ISMERETEK, TARTALMAK, FELADATOK A LESZAKADÁS ÉVEI A NYITÁS A SZOVJET–AMERIKAI CSÚCSTALÁLKOZÓK A GORBACSOVI SZOVJETUNIÓ A „BÉKETÁBOR” SZÉTHULLÁSA (A NÉMET EGYSÉG) RENDSZERVÁLTÁS MAGYARORSZÁGON AZ EGYSÉGESÜLŐ EURÓPA MILYEN JÖVŐNK LESZ? A fejezet célja, hogy bemutassa a szocialisa országok gazdasági, ideológiai csődjét. Levezetni ennek okait, és meghatározni következményeit (A két szuperhatalom közeledésének magyarázata). A legszűkebben értelmezett 2008/177. szám jelenkorról esik szó ebben a fejezetben. A tanulók megérkeztek saját mindennapjaikig. Legfontosabb cél, hogy leíró módon ismerjék azt a világot, melyben élnek. A kialakult világ képét szeretnénk itt megismertetni velük. A történelmi utazásuk befejeződött, itt inkább politikai jellegű információk átadása, rendszerezése történik: – megerősíteni a korábban már tárgyalt bel- és külpolitika összefüggéseit; – értsék meg a tanulók a nemzetközi együttműködés jelentőségét, a kooperatív világrend fontosságát; – a csúcstalálkozók dramaturgiájának bemutatásával bepillantást nyerjenek a politikacsinálás műhelyébe; – ismerjék meg a tanulók az egyes országok sajátos útjait a rendszerváltásig; – legyenek képesek a „modellből” levezetve a magyar rendszerváltást részletesen tárgyalni, bemutatni azokat az erőket, melyek előkészítették a változást, a politikai alkuk megismertetésével pedig az új rendszer kiépülésének főbb jellemzőit felvillantani; – a napi eseményekre való reagálási képesség fejlesztését (magyarázat, következmények) tűztük ki célul; – a dinamikus változások minél nagyobb tanulói aktivitással kerüljenek feldolgozásra; – Magyarország útja, választási lehetőségeinek megvitatása szintén fontos célja ezeknek az óráknak. Fogalmak: rendkívüli állapot, falurombolás, Független Államok Közössége, kerekasztal-tárgyalások, szabad választások, privatizálás, kárpótlás, Alkotmánybíróság, FIDESZ, FKGP, KDNP, MDF, MSZP, SZDSZ, önkormányzat, Római Klub, globalizálódás, demográfiai robbanás, túlnépesedés, fogamzásgátlás, születésszabályozás, abortusz, eutanázia, klónozás, környezetpusztítás, Vörös Könyv, üvegházhatás, ózonréteg, környezetszennyezés, újrafelhasználás, adósságválság, energiaválság, Észak–Dél konfliktus Események: az egyes forradalmak, Nagy Imre és társainak újratemetése (1989), „vasfüggöny” felszámolása, a berlini fal ledöntése

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes